[{"text_idx": "#000000", "text": "Rotary Club de Esperanto \u2013 Brasil"}, {"text_idx": "#000002", "text": "La temo: nia Klubo realigis edukan projekton en aprilo 2019"}, {"text_idx": "#000003", "text": "Nia klopodo pri enkonduko de la \u201cpilkoludo de PACO\u201d en la urbeto Alto Paraiso en la s\u0302tato GOIAS, centra Brazilo, bonege sukcesis. C\u0302i modelon de pilkoludo, kiun vi jam konas iom el klarigoj de antau\u0306aj renkontoj, nia membro Julio en Dubai, disvastigas mondskale, c\u0302efe en Afriko, pro la motivoj gimnastiki kaj ludi sen perforto, sen konkurenca konduto sur la kampo, sed kun solidareca kunlaboro inter la ludantoj."}, {"text_idx": "#000004", "text": "Per la tre bonvola financa subteno kaj persona engag\u0302ig\u0302o dum la kurso de nia membroj Joa\u0303o Ota\u0301vio, Alessandro, Julio, Ulisses, Vanda, Giuseppe, Ursula kaj Amanda, nia estraro sukcesis ac\u0302eti la sufic\u0302e multekostajn kadrojn, pagis la transporton de Sa\u0303o Pau\u0306lo al Brasilia kaj ac\u0302etis la flugbileton de la profesia trejnisto Leal Teofilo el la Esperanta C\u0302ukpilko-klubo de Sa\u0303o Pau\u0306lo. Oni akceptis lin en la flughaveno de Brasilia kaj per la disponigo de au\u0306tomobilo kun s\u0302oforo de la TVSUPREN kanalo (Ulisses kaj Vanda) Leal vojag\u0302is la 26-an de aprilo de Brasilia al Alto Paraiso kaj la 1-an de majo revene al la flughaveno en Brasi\u0301lia, entute pli ol 1.000 km."}, {"text_idx": "#000005", "text": "En tiu urbeto li donis 5 tagan kurson al profesiaj sportinstruistoj de la Instituto de Esploro Edukado kaj Arto IPEARTES en la oficiala sporthalo de la urbo. Leal estis gasto de la bieno lernejo Bona Espero de kie oni veturigis lin c\u0302iutage al la sporthalo, kie instruistoj kaj lernantoj de la lokaj lernejoj lernis tiun novan sporton. Je la fino de la kurso Bona Espero ofertis al c\u0302iuj festan tagmang\u0302on. La instituto transdonis al la instruistoj diplomon subskribitan de nia Rotary Klubo, de Bona Espero, de la Instituto kaj de la s\u0302tata sekretarejo de edukado de Goia\u0301s. Ni elspezis por la kompleta projekto entute R$ 6.000 (= 1,530 USD= 1.360 Eu\u0306roj), ne multe konsiderante la brazilajn distancojn."}, {"text_idx": "#000006", "text": "Por la bona funkciado de la projekto respondecis surloke niaj klubmembroj Giuseppe, Amanda kaj Ursula kiuj estonte vizitos la lernejojn en la urbeto Alto Parai\u0301so por vidi la c\u0302ukpilkoludojn."}, {"text_idx": "#000009", "text": "Geamikoj: Pacon! La energio. kiu movigas la mondon estas la fido de la homoj en si mem kaj en siaj proksimuloj. Sed, la plenkreskuloj diras ke NE havas tempon kaj energion por siaj idealoj! La revemaj adoleskantoj diras ke NE havas monon por siaj ideoj kaj idealoj! Do, iel ni devus agi tiusence..."}, {"text_idx": "#000010", "text": "La gejunuloj, kiuj jam komencas ekzerci siajn profesiojn, ja esta tute preparitaj por s\u0302ang\u0302i nian mondon, sed ili NE faros tion se NI NE apogos ilin! Ili bezonas nian apogon, nian sekurecon, nian sperton. Esperantujo havas valorajn gejunulojn, kiujn ni povas inviti al nia E-klubo Esperanto Brasil. Kiam ili konos la eblecojn kaj rimedojn de la rotaria movado, certe, ili pasiig\u0302os por niaj idealoj kaj agadoj!Pro tio mi petas vin, invitu, dum la proksima Esperanta Renkontig\u0302o, gejunulojn por partopreni en nia E-klubo."}, {"text_idx": "#000011", "text": "Krom tio c\u0302i ni bezonas la kompromison de c\u0302iuj ni kun la klubo. Dum nia dua jaro, plibonig\u0302is la partoprenado de niaj gekunuloj, kompare al nia unua jaro de ekzistado. Dum nia proksima tria jaro ni esperas ke kreskos la aktivecoj, tra la plia dedic\u0302o de niaj geanoj! La ekzemplo estas grava ero de nia rotaria agado."}, {"text_idx": "#000012", "text": "Ni devas prepari la venontan estraron de nia Rotaria E-Klubo jam nun, c\u0302ar la nova Rotary jaro komencig\u0302os la 1-an de julio 2019: Nia propono por estraro en 2019/2020 estas la sekva kun nia peto, ke vi proponu vin por agadi venontjare en la rubrikoj ankorau\u0306 sen nomoj:"}, {"text_idx": "#000014", "text": "Kiu sin kandidatos al tiuj c\u0302i taskoj? Bonvolu, prezentu sin! Ni bezonas vin! C\u0302iuj estas partoj de la sama rotaria korpo! Se ni movigos nian korpon ni s\u0302ang\u0302os la mondon!"}, {"text_idx": "#000015", "text": "Mi finis la studadon de la franca kaj angla lingvoj en la universitato de Munkeno, Germanio, per esploro de\u201dla franca lingvo en perkomputila tradukado\u201d. Dum tiu tempo mi lernis ankau\u0306 Esperanton."}, {"text_idx": "#000016", "text": "Poste mi laboris en la produktado de vortaroj kaj libroj por lingvo-lernado, tradukis priskribojn de komputil-programoj el la angla al la germana lingvo, verkis priskribojn de la funkcio de industri-mas\u0302inoj, konstruis analogan gvidsistemon por linearaj motoroj kaj instruis la utiligon de ofice komputil-programoj al plenkreskuloj."}, {"text_idx": "#000017", "text": "Dum tiu tempo mi c\u0302iam ankau\u0306 verkis artikolojn kaj faris fotojn por gazetoj. Tiu j\u0302urnalista laboro farig\u0302is intertempe mia c\u0302efa okupo. Mi preferas verki artikolojn pri energi-tekniko, c\u0302efe pri la novaj dau\u0306rigeblaj fontoj de varmo kaj elektro: sunvarmo, fotovoltaiko, varm-pumpiloj, biogaso, ligno, ventoenergio ktp. Alia grava temo por mi estas la efikeco de energi-sistemoj, alivorte: la eblecoj per pli bonaj mas\u0302inoj s\u0302pari energion."}, {"text_idx": "#000018", "text": "J\u0302urnalismo havas \u2013 lau\u0306 mia opinio \u2013 sufic\u0302e gravan rolon en la socio. La j\u0302urnalistoj pristudas temojn kaj neu\u0306trale informas la homojn pri tiuj temoj, pri avantag\u0302oj kaj malavantag\u0302oj. Ili ankau\u0306 devas elekti, kiu temo povas esti grava por la legantoj, au\u0306skultantoj au\u0306 spektantoj."}, {"text_idx": "#000019", "text": "Pro la diverseco de la homoj, necesas ankau\u0306 diverseco en j\u0302urnalismo.J\u0302urnalistoj havas la taskon, doni komentojn \u2013 kaj klare indiki, kio estas raporto -alivorte: kio estas faktoj \u2013 kaj kio estas propra opinio.J\u0302urnalismo au\u0306tomate informas ankau\u0306 pri la s\u0302tataj sistemoj, multe pli bone ol la konstitucioj, kiuj estas skribitaj sur \u2013 pacienca \u2013 papero. Se j\u0302urnalistoj povas libere labori kaj publikigi, la politika sistemo tre vers\u0302ajne estas demokrata \u2013 kaj inverse."}, {"text_idx": "#000021", "text": "Kelkaj interesaj novaj\u0302oj de niaj membroj"}, {"text_idx": "#000023", "text": "Nia kasistino So\u0302nia, kun Giuseppe kaj Ursula, partoprenis en la pola ambasadejo en Brasi\u0301lia la grandiozan feston de la Nacia Tago je invito de la ambasadorino Marta Olkowska. Marta naskig\u0302is en Biaiistoko kaj havas dau\u0306ran kontakton kun la lokaj esperantistoj de Brasilia."}, {"text_idx": "#000024", "text": "Nia sportisto Julio aperas sur la reklamo de c\u0302ukpilko c\u0302ampioneco en Italio, kie li evidente estas inter la venkantoj ."}, {"text_idx": "#000026", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)"}, {"text_idx": "#000029", "text": "Mi intencas verki artikolon pri akvo kiu klarigas la diferencon inter du juraj vidpunktoj, akvo kiel varo, au\u0306 avko kiel homa rajto. Dua eseeto estos pri akvo kiel sankta substanco. Bondezirojn al c\u0302iuj. Wally"}, {"text_idx": "#000030", "text": "Bonegan, amiko Wallace! Mi atendos viajn artikolojn! Vere interesa!\nEn nia nuna tempo la Akvo estas pli varo ol io ajn !"}, {"text_idx": "#000031", "text": "Mi kore salutas vin el Pollando. Antau kelkaj tagoj mi revenis hejmen. Dum du semajnoj mi estis for de mia urbo partoprenante la 5an Interkulturan Majrendevuon, kiu okazis en Vroclavo kaj en Z\u0142otoryja. La majrendevuo estis sukcesplena malgrau, ke ghi komencighis per terura akcidento de unu el partoprenantinoj. Shi tiel fatale falis, ke disrompis sian nazon kaj brakon. Ankau mi havis sanproblemojn. Ghis nun mi batalas kun okulproblemoj...\nMorgau frumatene mi kun grupo komencas turneon tra Germanio kaj Francio. Ni prezentos preparitan programon pere de la lingvo Esperanto (kun traduko). Ne temas nur pri renkontigho kun esperantistoj, sed chefe kun neesperantistoj, ke ili vidu, ke Esperanto vere funkcias.\nNi preparis richan programon kun kantoj, dancoj, prelegetoj kaj ankau pola manghajho, char ni rekomendos nian regionon, Malsupran Silezion kun ghia chefurbo, kun Vroclavo. Premu dikfingrojn, ke ni sukcesu..."}, {"text_idx": "#000032", "text": "Mi vidis taskojn kun demandsignoj... Mi volonte helpos, sed mi ne scias kion mi povus perfekte plenumi..."}, {"text_idx": "#000033", "text": "Dankon, S-ino Malgosia, pro via interesa kunlaborajxo! Mi esperas, sincere ke vi plibonigos de via okulproblemo. Viaj okuloj estas tre valoraj!\nVi povas kunlobori en diversaj areoj en nia rotaria laboro: per via sperto en la sociaj projektoj, per via sperto rigardante la cxiutagan vivon de via urbo kaj kreante projektojn por solvi la problemoj kiuj vi trovos. Ankaux, partoprenante en niaj video-konferencoj, vi kunlaboros alportante via persona sperto kaj helpante nin pri eblaj solvoj al problemoj kiuj aperas.\nVi estas tre grava al nia klubo!"}, {"text_idx": "#000034", "text": "Bona informo estas, ke Julio zorgos pri novaj projektoj por la novaj generacioj."}, {"text_idx": "#000036", "text": "Mi amike bondeziras al cxiuj."}, {"text_idx": "#000037", "text": "Tre bone. ecx bonege! Ke vi pretas daurigi kiel ceremoniestro kaj ankau zorgi pri la PACO-STIPENDIOJ.\nNi vere gxojas pri via preteco kunlabori.\nDum la somero en Kanado mi partoprenas en velboataj konkursoj, kaj boataj rendevjuoj pro tio kelkfoje ne povas partopreni en la vidkonferencoj kiel ekzemple pasintsemajne. Vi komprenas, jes?\nGratulon, kara amiko! Mi deziras ke vi sukcesu venki la konkursojn kaj gxuu la renkontojn! Sportoj estas la plej bona sanflegado!\nNi sentas vian necxeestado, ne partoprenado."}, {"text_idx": "#000038", "text": "Tre bone. ecx bonege! Ke vi pretas daurigi kiel ceremoniestro kaj ankau zorgi pri la PACO-STIPENDIOJ.\nNi vere gxojas pri via preteco kunlabori."}, {"text_idx": "#000039", "text": "Dum la somero en Kanado mi partoprenas en velboataj konkursoj, kaj boataj rendevjuoj pro tio kelkfoje ne povas partopreni en la vidkonferencoj kiel ekzemple pasintsemajne. Vi komprenas, jes?\nGratulon, kara amiko! Mi deziras ke vi sukcesu venki la konkursojn kaj gxuu la renkontojn! Sportoj estas la plej bona sanflegado!\nNi sentas vian necxeestado, ne partoprenado."}, {"text_idx": "#000040", "text": "Dum la somero en Kanado mi partoprenas en velboataj konkursoj, kaj boataj rendevjuoj pro tio kelkfoje ne povas partopreni en la vidkonferencoj kiel ekzemple pasintsemajne. Vi komprenas, jes?"}, {"text_idx": "#000041", "text": "Gratulon, kara amiko! Mi deziras ke vi sukcesu venki la konkursojn kaj gxuu la renkontojn! Sportoj estas la plej bona sanflegado!\nNi sentas vian necxeestado, ne partoprenado."}, {"text_idx": "#000044", "text": "Per fotoj ni sentas la kortusxan esperantan geedzigxan ceremonion, kiam Georgo Handzlik kaj Vinjo promesis eternan amon inter si mem!"}, {"text_idx": "#000045", "text": "Nia vigla kaj juna jxurnalisto, S-ro Alfred Schubert prezentis sin supre kaj donis al ni kleran lecionon pri lia bela profesio, kiu li brakumis pasie! Ni bezonas pli profesiulojn kiuj laboru kun amo kaj ne pro la devigo!"}, {"text_idx": "#000046", "text": "La evento en Rimini (Italio) estis mirinda ! 1.245 partoprenantoj, 140 teamoj, 20 samtempa sportejo en la plagxo kaj la cxampeoneco organizata en kategorioj . Mi ludis en la tiel nomata Overanta, por ludantoj pli agxa ol 40jaroj. Nia teamo nomigxis WePlayForAfrica kaj ni kaptis la okazon por peti donacojn por la ludantoj en Afriko. Kaj tio esti grandega sukceso: ni ricevis pli ol 70kilojn el sport-vestoj kaj pilkoj. Mi cxion portis al Dubai kaj nun mi distribuos kaj fotos en miaj venontaj vojagxoj al Afriko.\nAliaj 2 bonegaj novajxoj pri cxukpilko estas rilate al la projekto de voluntulaj trejnistoj ke mi organizas en la FITB. Dum la monato de majo bonega itala trejnisto iris dum 3 semajnoj en brazilo kaj 1 en urugvajo kaj nun mi zorgas pri la vojagxo de brazilana trejnisto al Kamerunoj. La trejnisto Leal kiu vojagxis al Alto Paraiso partopreni ankaux cxi projekto kaj voluntulis dum unu monato en Nairobi , Kenio en la jaro 2016.\nBaldaux mi havos pli da novajxoj kaj espereble mi partoprenos en la video konferenco dimancxe el la hotelo kie mi estos en Bueno Aires ! \ud83d\ude0a"}, {"text_idx": "#000047", "text": "Mi miregas pri la internacia dimensio de cxukpilko! La novaj sportoj ne kreskas rapide kiel Cxukpilko! Cxu mi eraras? Mi gratulegas nian amikon Julio pro lia agema kaj efika movado favore al Cxukpilko!"}, {"text_idx": "#000048", "text": "Gratulegon al Georgo kaj Vinjo ! Mi deziras cxion bonan al vi ! Eble ni iam renkontigxos en Pollando kiam mi iros kun mia edzino viziti la familion en Bydgoszcz !"}, {"text_idx": "#000049", "text": "Entajpu viajn informojn sube au\u0306 alklaku piktogramon por ensaluti:"}, {"text_idx": "#000051", "text": "Vi komentas per via konto de Twitter."}, {"text_idx": "#000053", "text": "Atentigu min retpos\u0302te pri novaj komentoj."}, {"text_idx": "#000054", "text": "Sciigi min retpos\u0302te pri novaj afis\u0302oj."}, {"text_idx": "#000056", "text": "This site uses Akismet to reduce spam. Learn how your comment data is processed."}, {"text_idx": "#000061", "text": "Rotary Club de Esperanto - Brasil"}]